Дзяржаўная ўстанова адукацыі “Сярэдняя школа № 2 г. Мсціслава”

ТЫДЗЕНЬ БЕЛАРУСКАЙ МОВЫ І ЛІТАРАТУРЫ

**Міхась Лынькоў.**

**Апавяданне “Васількі”**

(Урок беларускай літаратуры ў 5 “Б” класе)

Падрыхтавала і правяла настаўнік

беларускай мовы і літаратуры

В.А. Пісарэнка

Мсціслаў, 2021

Мэты:

 садзейнічаць асэнсаванню ідэйнага зместу твора;

 спрыяць развіццю маўлення вучняў, уменню разважаць, супастаўляць, рабіць вывады;

 выхоўваць у вучняў пачуццё захаплення высокімі маральнымі якасцямі сваіх аднагодкаў.

Ход урока

1. **Арганізацыйны момант.**
2. **Матывацыйны этап.**

**Слова настаўніка.** Сёння ў нас з вамі не зусім звычайны ўрок. Гэта будзе ўрок мужнасці, жыцця.

**ΙIΙ. Мэтавызначэнне.**

**Слова настаўніка.** На календары сярэдзіна лютага. У гэтым месяцы мы з вамі вельмі часта гаварылі пра герояў, пра абаронцаў Айчыны, пра сапраўдных воінаў. Назавіце, калі ласка, падзеі, даты, прымеркаваныя гэтай тэме (День юнага героя-антыфашыста, Дзень памяці воінаў-інтэрнацыяналістаў, День абаронцаў Айчыны). Што аб’ядноўвае гэтыя даты? (Вайна) Назавіце ацацыяцыі, якія ўзнікаюць са словам вайна (адказы вучняў). Для лепшага разумення значэння гэтага слова прапаную паглядзець невялікі відэаролік.

Дэманструецца трэйлер кінастужкі “Ідзі і глядзі”

**Слова настаўніка.** Падзяліцеся эмоцыямі, якія ўзніклі ў вас у час прагляду відэароліка. Ці разумелі дзеці, што такое вайна? (Адказы вучняў).

Самае жудаснае, што ёсць у жыцці, – гэта вайна. На вайне не бывае багатых і бедных, маладых і старых. У час вайны хутка сталеюць дзеці. Я прапаную ў гэтым упэўніцца і запрашаю вас у наш школьны музей.

**ΙV. Экскурсія ў музеі “Юныя героі Вялікай Айчыннай вайны”.**

**V. Асноўная частка.**

Франтальная работа

- Што цікавага пачулі ў час экскурсіі?

- Што ўразіла?

- Што асабліва запомнілася?

(Адказы вучняў)

Сёння на ўроку вы пазнаёміцеся з апавяданнем Міхася Лынькова “Васількі”. Гэты твор мае сваю гісторыю. Паслухайце яе (падрыхтаваны вучань расказвае пра газетны артыкул, які прачытаў аўтар апавядання).

 *У адным калгасе недалёка ад горада Жлобіна нямецкія афіцэры перабілі сям’ю рахункавода Тышкевіча. З усёй сям’і застаўся ў жывых толькі чатырнаццацігадовы сын Саша, якога не было ў гэты час дома. Праз некалькі дзён падлетак дастаў ручную гранату і выйшаў на вуліцу, сачыў за танкамі, бронемашынамі, артылерыяй і пяхотай, якія праходзілі міма. Калі паказалася вялікая штабная машына, у якой сядзела некалькі афіцэраў, Саша падбег і кінуў у машыну гранату. Выбухам былі знішчаны ўсе афіцэры. Сам Саша загінуў ад асколка гранаты.*

А цяпер самы час пазнаёміцца з апавяданнем.

*Чытанне ўрыўкаў апавядання “Васількі”*

*Франтальная гутарка*

* Што звязвае экскурсію ў музеі і апавяданне “Васількі”?
* Хто з’яўляеца галоўным героем апавядання?
* Якую гісторыю расказаў нам аўтар? (кароткі пераказ апавядання).
* Ці можам Міколку назваць героем-антыфашыстам? Чаму?
* Апавяданне пачынаецца з апісання прыроды. Нішто не ўказвае на ваенныя падзеі. Уражання, што ідзе вайна, няма. Падбярыце словы-асацыяыі да слова “мір”.

*Выступленні вучняў.*

Вось ужо больш за 75 год, як наша краіна жыве ў міры, у спакоі. Мы пра ваенную навалу ведаем ад нашых бабуль і дзядуль, з кніг, з кінафільмаў. Але вядома, што вайна не абмінула нікога: у кожнай сям’і чакалі з фронту бацьку, сына ці брата. Хто змагаўся ў тыле, партызаніў. Раскажыце пра гады вайны ў вашых сем’ях. Што расказалі вам вашы бабулі, дзядулі. (Адказы вучняў).

**VΙ. Абагульненне і сістэматызазыя вывучанага**

*Гутарка па змесце*

Над чым прымусіла вас задумацца апавяданне?

Як вы ацэньваеце ўчынак учынак Міколкі?

Ці змаглі б так зрабіць?

Які эпізод найбольш запомніўся? Чаму?

Складзіце сінквейн на адну з тэм: “Мір”, “Вайна”.

**VΙI. Рэфлексія** Адкажыце на пытанні: які ўрок сёння вынеслі для сябе, ці варта помніць пра падзеі Вялікай Айчыннай вайны?

 Напрыканцы ўрока давайце хвілінай маўчання ўшануем памяць тых, хто загінуў, абараняючы сваю Радзіму, хто падарыў нам мірнае жыццё.

**VΙIΙ. Дамашняе заданне.**

1. Прачытаць апавяданне Міхася Лынькова “Васількі”.
2. Падрыхтаваць выразнае чытанне эпізоду сустрэчы Міколкі з дзедам Нупрэем.
3. Намаляваць ілюстрацыі да апавядання.

 **ΙХ. Выстаўленне адзнак.**